text: 250 rottweilere i Rødding
  24 maj 2013 kl. 15.24
  250 rottweilere fra 25 lande er den kommende uge samlet til stævne i Rødding, hvor den Internationale Rottweiler Klub holder kongres.
  I forlængelse af kongressen er der verdensudstilling med kåring af de bedste hunde.
  Det er verdens fineste rottweilere, der er samlet i Rødding, og de kommer fra så fjerne lande som Kina og Australien for at få den internationale bedømmelse.
  Rottweilere anses ofte for at være en aggressiv hund, men det handler om manglende opdragelse, lyder det fra formanden for udstillingsudvalget.
  